DZŪKIJOS KAIMO PLĖTROS PARTNERIŲ ASOCIACIJOS (DZŪKIJOS VVG) VIETOS VEIKLOS GRUPĖS VIETOS PROJEKTŲ ATRANKOS KOMITETO

2020 M. RUGSĖJO 4 D. POSĖDŽIO

PROTOKOLO DĖSTOMOJI DALIS

2020 m. rugsėjo 24 d.Nr. 2

Lazdijai

Posėdis vyko – 2020 m. rugsėjo 4 d., 11.00 val.

Posėdžio pirmininkas – Sandra Sinkevičienė, Dzūkijos kaimo plėtros partnerių asociacijos (Dzūkijos VVG) ( toliau – Dzūkijos VVG) valdybos pirmininkė.

Posėdžio sekretorius – Edita Savukynaitė, Dzūkijos VVG viešųjų ryšių specialistė.

**Dalyvavo:**

Dumbliauskienė Sonata, vietos valdžios sektorius;

Karauskienė Raminta, pilietinės visuomenės sektorius;

Rutkauskas Žydrūnas, vietos valdžios sektorius;

Urbonavičius Tomas, verslo sektorius;

Sabaliauskas Zenonas, vietos valdžios sektorius;

Sinkevičienė Sandra, pilietinės visuomenės sektorius;

Vaškevičius Rimas, pilietinės visuomenės sektorius;

Zajankauskienė Loreta, verslo sektorius.

Projektų atrankos komitetą sudaro 11 narių. Posėdyje dalyvavo 8 nariai. Kvorumas yra, posėdžio sprendimai yra teisėti.

Interaktyviu būdu (Skype vardas- KVPS), dalyvavo nariai-stebėtojai: Karolis Klinavičius, Kaimo plėtros ir paramos regionams departamento LEADER priemonių skyriaus vyriausiasis specialistas.

**Dzūkijos VVG darbuotojai:**

Edita Gudišauskienė, Dzūkijos VVG pirmininkė, VPS administravimo vadovė,

Virginija Mazėtienė, Dzūkijos VVG projekto finansininkė, projektų vertintoja,

Edita Savukynaitė, Dzūkijos VVG viešųjų ryšių specialistė, projektų vertintoja.

**Darbotvarkė**:

1. Dėl Vietos projektų paraiškų, gautų kvietimo Nr. 12 metu teikti vietos projektus pagal ,,Lazdijų rajono kaimo plėtros strategijos 2016-2023 metams“ (projekto Nr. 42VS-KA-15-1-06693-PR001) priemonės ,,Pagrindinės paslaugos ir kaimų atnaujinimas kaimo vietovėse“, LEADER-19.2-7, veiklos sritį „Parama investicijoms į visų rūšių mažos apimties infrastruktūrą“, LEADER-19.2-7.2., atrankos vertinimo rezultatų suvestinės ir vietos projektų paraiškų vertinimo ataskaitų svarstymo

Pastabų ir pasiūlymų iš posėdžio dalyvių nebuvo gauta.

Bendru sutarimu nutarta patvirtinti pristatytą posėdžio darbotvarkę. Posėdžio pirmininkė visų posėdyje dalyvavusių narių paklausė dėl jų nešališkumo, galimo privačių ir viešų interesų konflikto. Kiekvienas vietos projektų atrankos komiteto narys pasirašė Vietos projektų atrankos komiteto nario ir nario-stebėtojo nešališkumo ir konfidencialumo deklaracijas (pridedama).

Posėdžio pirmininkė Sandra Sinkevičienė, informavo, kad pagal šią priemonę ,,Pagrindinės paslaugos ir kaimų atnaujinimas kaimo vietovėse“, LEADER-19.2-7, veiklos sritį „Parama investicijoms į visų rūšių mažos apimties infrastruktūrą“, LEADER-19.2-7.2., yra gautos trys vietos projekto paraiškos, tačiau yra gautas pareiškėjo Mikniškių kaimo bendruomenės komiteto pirmininkės rašytinis prašymas atsiimti Mikniškių kaimo bendruomenės komiteto pateiktą projekto paraišką „Sporto erdvės įrengimas Mikniškiuose“ Nr. LAZD-LEADER-6B-I-12-3-2020.

**1. SVARSTYTA**. Dėl Vietos projektų paraiškų, gautų kvietimo Nr. 12 metu teikti vietos projektus pagal ,,Lazdijų rajono kaimo plėtros strategijos 2016-2023 metams“ (projekto Nr. 42VS-KA-15-1-06693-PR001) priemonės ,,Pagrindinės paslaugos ir kaimų atnaujinimas kaimo vietovėse“, LEADER-19.2-7, veiklos sritį „Parama investicijoms į visų rūšių mažos apimties infrastruktūrą“, LEADER-19.2-7.2., atrankos vertinimo rezultatų suvestinės ir vietos projektų paraiškų vertinimo ataskaitų svarstymo.

Posėdžio pirminkė Sandra Sinkevičienė pristatė teikiamą svarstymui vietos projektų paraiškų, gautų kvietimo Nr. 12 metu teikti vietos projektus pagal ,,Lazdijų rajono kaimo plėtros strategijos 2016-2023 metams“ (projekto Nr. 42VS-KA-15-1-06693-PR001) priemonės ,,Pagrindinės paslaugos ir kaimų atnaujinimas kaimo vietovėse“, LEADER-19.2-7, veiklos sritį „Parama investicijoms į visų rūšių mažos apimties infrastruktūrą“, LEADER-19.2-7.2., atrankos vertinimo rezultatų suvestinę ir pakvietė vertintojas pristatyti atskirų vietos projektų paraiškų vertinimo ataskaitas.

1.1. Edita Savukynaitė pristatė pareiškėjo Lazdijų žirgininkų klubo, vietos projektą „Viešojo naudojimo sporto infrastruktūros plėtra“ Nr. LAZD-LEADER-6B-I-12-2-2020.

Projekto tikslas - paslaugų, svarbių kaimo gyventojų gyvenimo kokybei, sportinei, socialinei, kultūrinei veiklai kurti ir plėtoti teikimas, plėtojant viešąją infrastruktūrą.

Įsigijus saugumo standartus atitinkančius hipodromo žirgų bėgimo tako gulbės kaklo tipo PVC apsauginius atitvarus, važiavimo kinkiniais – maniežinio važiavimo aikštelės komplektą ir kinkinio važiavimo rungties bokštelių su numeracija ir kamuoliukais komplektą bus organizuojamos žirgų lenktynės ir kinkinių varžybos, atvirų durų dienos. Bus garsinamas Lazdijų kraštas per žirginį sportą, kasmet organizuojant varžybas ir respublikinius čempionatus. Sportinių žirgų varžybų organizavimas pritrauks į Lazdijų kraštą šio sporto mėgėjus, atsiras papildoma paslauga bei pramoga Lazdijų rajono gyventojams ir turistams.

Vietos projekto pridėtinės vertės (kokybės) vertinimo metu skirta **80 balų** suma:

1. Projekto tikslinės grupės, potencialių naudos gavėjų, įtraukimas į projekto rengimą (apklausos, tyrimai, analizės, susirinkimai ir pan.) – skirta **20 balų**.

2. Projekto veiklos (rezultatai) skirtos socialiai pažeidžiamoms grupėms (socialinės rizikos šeimoms, vienišiems ir senyviems žmonėms, daugiavaikėms šeimoms, bedarbiams, vaikams, mažamečius vaikus auginančioms šeimoms, neįgaliesiems ir pan.) – skirta **30 balų**.

3. Projektas įgyvendinamas partnerystėje su kitais subjektais dalyvaujančiais projekto veiklose ir besinaudojančiais projekto rezultatais – balai **neskirti**.

4. Didesnis gyventojų, gaunančių naudą dėl pagerintos infrastruktūros, skaičius – skirta **30 balų.**

Projekto įgyvendinimo laikotarpis – **6 mėn**.

Prašoma paramos suma: **29 133,60** eurų.

Visa projekto vertė: **36 417,00** eurų.

Paramos lyginamoji dalis – **80 proc.**

**Išvados ir rekomendacija:**

Vietos projektas yra kokybiškas ir sukurs pakankamą pridėtinę vertę siekiant VPS vietos plėtros strategijos) tikslų ir galėtų būti finansuojama iš paramos VPS įgyvendinti.

Rekomenduojama projektą teikti tolesniam vietos projektų paraiškų tinkamumo finansuoti vertinimu.

Siūloma pritarti vietos projektui ir pradėti kitą vertinimo etapą.

**NUTARTA:**

1. Pritarti vietos projektui ir rekomenduoti pradėti kitą vertinimo etapą

Balsavo „už“: 8,

Balsavo „prieš“: 0. Nutarimas priimtas vienbalsiai.

1.2. Virginija Mazėtienė pristatė VšĮ „Lazdijų kultūros centro“, vietos projektą „Būdviečio laisvalaikio salės remontas ir pritaikymas bendruomenės poreikiams“ Nr. LAZD-LEADER-6B-I-12-1-2020.

Projekto tikslas – atnaujinti esamą infrastruktūrą, skatinti kaimo gyventojų socialinį ir kultūrinį aktyvumą, jaunimo užimtumą, sudaryti sąlygas aktyviam ir kūrybiškam laisvalaikio praleidimui ir vietos bendruomenių bendriems projektams, saviraiškai.

Vietos projekto pridėtinės vertės (kokybės) vertinimo metu skirta **70 balų** suma:

1. Projekto tikslinės grupės, potencialių naudos gavėjų, įtraukimas į projekto rengimą (apklausos, tyrimai, analizės, susirinkimai ir pan.) – skirta **20 balų**.

2. Projekto veiklos (rezultatai) skirtos socialiai pažeidžiamoms grupėms (socialinės rizikos šeimoms, vienišiems ir senyviems žmonėms, daugiavaikėms šeimoms, bedarbiams, vaikams, mažamečius vaikus auginančioms šeimoms, neįgaliesiems ir pan.) – balai **neskirti**.

3. Projektas įgyvendinamas partnerystėje su kitais subjektais dalyvaujančiais projekto veiklose ir besinaudojančiais projekto rezultatais – skirta **20 balų**.

4. Didesnis gyventojų, gaunančių naudą dėl pagerintos infrastruktūros, skaičius – skirta **30 balų.**

Projekto įgyvendinimo laikotarpis – 12 mėn.

Prašoma paramos suma: **63 999,85** eurų.

Visa projekto vertė: **106 418,10** eurų.

Paramos lyginamoji dalis – **60,14 proc.**

**Išvados ir rekomendacija:**

Vietos projektas yra kokybiškas ir sukurs pakankamą pridėtinę vertę siekiant VPS vietos plėtros strategijos) tikslų ir galėtų būti finansuojama iš paramos VPS įgyvendinti.

Rekomenduojama projektą teikti tolesniam vietos projektų paraiškų tinkamumo finansuoti vertinimu.

Posėdžio pirmininkė informavo, kad šiam projektui nepakanka VPS priemonės biudžeto lėšų, trūkstama suma yra 12 502,45 Eur. Dzūkijos VVG valdyba inicijuoja „Lazdijų rajono kaimo plėtros strategijos 2016-2023 metams“ keitimą, dėl lėšų perskirstymo.

Po Dzūkijos VVG valdybos posėdžio, kuriame buvo nutarta perkelti lėšas 12 503,00 Eur iš VPS priemonės ,,Parama vietos projektų pareiškėjų ir vykdytojų mokymams konkurencingumo didinimo, įgūdžių įgijimo , inovatyvumo vystymo srityse“ Nr. LEADER-19.2-SAVA-3, vietos projekto tinkamumo vertinimas bus atliekamas tuo atveju, jeigu lėšų perkėlimą patvirtins Nacionalinė mokėjimo agentūra.

Siūloma pritarti vietos projektui ir pradėti kitą vertinimo etapą.

**NUTARTA:**

1. Pritarti vietos projektui ir rekomenduoti pradėti kitą vertinimo etapą.

2. Šis nutarimas įsigalioja Nacionalinei mokėjimo agentūrai patvirtinus ,,Lazdijų rajono kaimo plėtros strategijos 2016-2023 metams“ pakeitimą.

Balsavo „už“: 8,

Balsavo „prieš“: 0. Nutarimas priimtas vienbalsiai.

Posėdžio pirmininkė Sandra Sinkevičienė

Posėdžio sekretorė Edita Savukynaitė

DZŪKIJOS KAIMO PLĖTROS PARTNERIŲ ASOCIACIJOS (DZŪKIJOS VVG) VIETOS VEIKLOS GRUPĖS

VIETOS PROJEKTŲ ATRANKOS KOMITETO 2020 M. RUGSĖJO 4 D.POSĖDŽIO

PROTOKOLO NUTARIAMOJI DALIS

2020 m. rugsėjo 24 d.Nr. 2

Lazdijai

SVARSTYTA. Dėl vietos projektų, pateiktų pagal Dzūkijos kaimo plėtros partnerių asociacijos (Dzūkijos VVG) vietos veiklos grupės vietos plėtros strategijos ,,Lazdijų rajono kaimo plėtros strategijos 2016-2023 metams“ priemones: **„Pagrindinės paslaugos ir kaimų atnaujinimas kaimo vietovėse“, kodas ,,LEADER-19.2-7“, veiklos sritis ,,Parama investicijoms į visų rūšių mažos apimties infrastruktūrą“, kodas ,,LEADER-19.2-7.2“**atrankos.

NUTARTA. Vadovaujantis Vietos projektų, įgyvendinamų bendruomenių inicijuotos vietos plėtros būdu, administravimo taisyklių, patvirtintų Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“, 4 priedo „Vietos plėtros strategijos vykdytojos sudaromo vietos projektų atrankos komiteto teisių ir pareigų, veiklos principų, sprendimų priėmimo tvarkos aprašas“8 punktu bei atsižvelgiant į Dzūkijos kaimo plėtros partnerių asociacijos (Dzūkijos VVG)vietos veiklos grupės pateiktas vietos projektų vertinimo ataskaitas, priimti šiuos sprendimus:

**1. Pritarti šiems vietos projektams ir rekomenduoti pradėti kitą vertinimo etapą:**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Vietos projekto paraiškos atpažinties (registracijos) kodas** | **Pareiškėjo pavadinimas / vardas, pavardė** | **Vietos projekto pavadinimas** | **Vietos projekto pridėtinė vertė (kokybė) balais** | **Prašoma paramos suma, Eur** | **Sprendimas** |
| **1** | **2** | **3** | **4** | **5** | **6** | **7** |
| **VPS II prioriteto priemonė ,,Pagrindinės paslaugos ir kaimų atnaujinimas kaimo vietovėse“, LEADER-19.2-7, veiklos sritį „Parama investicijoms į visų rūšių mažos apimties infrastruktūrą“, LEADER-19.2-7.2.** | | | | | | |
| 1. | LAZD-LEADER-6B-I-12-2-2020 | Lazdijų žirgininkų klubas | „Viešojo naudojimo sporto infrastruktūros plėtra“ | 80 | 29 133,60 | Vietos projektų atrankos komitetas pritaria vietos projektui ir rekomenduoja pradėti kitą vertinimo etapą. |
| 2. | LAZD-LEADER-6B-I-12-1-2020 | Viešoji įstaiga Lazdijų kultūros centras | „Būdviečio laisvalaikio salės remontas ir pritaikymas bendruomenės poreikiams“ | 70 | 63 999,85 | Vietos projektų atrankos komitetas pritaria vietos projektui ir rekomenduoja pradėti kitą vertinimo etapą, jeigu Nacionalinė mokėjimo agentūra patvirtins ,,Lazdijų rajono kaimo plėtros strategijos 2016-2023 metams“ keitimą. |

Posėdžio pirmininkas Sandra Sinkevičienė

Posėdžio sekretorė Edita Savukynaitė

Vietos projektų atrankos komiteto nariai*:*

|  |  |  |  |  |  |
| --- | --- | --- | --- | --- | --- |
| .................. | Dumbliauskienė Sonata | ................... | Sabaliauskas Zenonas |  |  |
| .................. | Karauskienė Raminta | .................... | Sinkevičienė Sandra |  |  |
| .................... | Rutkauskas Žydrūnas | ................... | Vaškevičius Rimas |  |  |
| ................... | Urbonavičius Tomas | .................... | Zajankauskienė Loreta |  |  |